CELEX: E2009P0006
Language: hu
Date: 2009-05-14 00:00:00
Title: A Magasin- og Ukepresseforeningen 2009. május 14-én benyújtott keresete az EFTA Felügyeleti Hatóság ellen (E-6/09. sz. ügy)

2.7.2009   
            
            
               HU
            
            
               Az Európai Unió Hivatalos Lapja
            
            
               C 150/13
            
         A Magasin- og Ukepresseforeningen 2009. május 14-én benyújtott keresete az EFTA Felügyeleti Hatóság ellen
   (E-6/09. sz. ügy)
   2009/C 150/14
   A Magasin- og Ukepresseforeningen 2009. május 14-én az EFTA-Bíróságon keresetet nyújtott be az EFTA Felügyeleti Hatóság ellen. A Magasin- og Ukepresseforeningent Jan Magne Juuhl-Langseth és Peter Dyrberg képviselik (Advokatfirmaet Schjødt, Dronning Mauds gt 11, Oslo, NORVÉGIA).
   A felperes szerint a bíróságnak:
   
               1.
            
            
               meg kell állapítania, hogy az EFTA Felügyeleti Hatóság nem intézkedett az EFTA Felügyeleti Hatósághoz 2006 augusztusában benyújtott, újságokra irányuló állami támogatással kapcsolatos panasz tekintetében;
               valamint
            
         
               2.
            
            
               el kell rendelnie, hogy az EFTA Felügyeleti Hatóság fedezze az eljárás valamennyi költségét.
            
         
      Jogi háttér és tényállás, valamint hivatkozott jogalapok:
   
   
               —
            
            
               A felperes a Norvég Magazinok Szövetsége.
            
         
               —
            
            
               A felperes állítása szerint az EFTA Felügyeleti Hatóság nem foglalt állást ésszerű időn belül a panasszal kapcsolatban, amivel megsértette a ráruházott kötelezettségeit.
            
         
               —
            
            
               A Felügyeleti és Bírósági Megállapodás 37. cikke szerint:
               
                  „Ha az EFTA Felügyeleti Hatóság az EGT-megállapodást megsértve elmulasztja a döntéshozatalt, az EFTA-államok keresettel fordulhatnak az EFTA-Bírósághoz a jogsértés megállapítása iránt.
                  A kereset csak akkor elfogadható, ha az EFTA Felügyeleti Hatóságot előzetesen felkérték, hogy járjon el. Ha a felkéréstől számított két hónapon belül az EFTA Felügyeleti Hatóság nem foglal állást, a keresetet további két hónapon belül lehet megindítani.
                  Bármely természetes vagy jogi személy az előző bekezdésekben foglalt feltételek mellett panasszal fordulhat az EFTA Bírósághoz, ha az EFTA Felügyeleti Hatóság elmulasztott valamely neki címzendő határozatot meghozni.”